kuya ndamfumana u-Kampata esara ukuni olulukuni esenza ozitulo. Ndifike elulungisa ngapezu kwabaninzi endibe ndike ndibabone e-Lovedale. Abanye baza kutwala umhlaba wokwenza indlela esiyimbayo. Okwangoku ulula umsebenzi wabo. Uzakuya ukula. Singa singabafundisa ukusebenza kwase kuqaleni. U-Shadrach Mgunana umiselwe ukuba abe yi titshere. Ndiya kolwa ukuba uya kusipata kakuhle. Kuya bonakala namhla ukulunga kokubako kwabantsundu abafundisiweyo. Kuyi nyaniso ukuba kuko abagxeki abati abaserwada ba- lunge ngapezu kwabafundileyo. Kuyinya- niso ukuba abafundileyo bayadlulwa ekuga- uleni imiti nokuzamisa amapenyane imini yonke lite nka ilanga. Noko ke aba banga Makristu bafundisiwe. Ngenxa yabo zite intsuku zise ntatu sifikile apa saba sesinokuvula isikolo sisishiye nomnye wabo sitembile ngokwazi isimilo sake nohlobo aya kuzifundisa ngalo inyaniso zobukristu— ukuba wosilungisa. Omane lamadodana sinyuke nawo anokuyenza lonto ngenxa kakuba sawafundisa sawagqitisa apo abanye bebenga singapela kona. Ukuba lamadodana ebengafundiswanga nge engenaluncedo ekusebenzeni nase kufundiseni. Ngenxa yohlobo awafundiswa ngalo u-Shadrach uyakuqonda nokukangela abaze kufunda kwi- ndawo abalala kuzo. Awukabi nzima lom- sebenzi kuba usakangela inkuko ezimbalwa nendlu elibastile nembiza yokupeka umqa, ezaliswa katatu ngemini. Abanye baza kufu- nelwa umsebenzi abaya kuwupata. Omnye wabo unokuteta aviwe nga Makololo. Uku­ba kube kubonakala ngeletunyelwa kwa Ramokukan, kwisiqiti se Shire esinemayile ezi 150 ukusuka apa. Asikabi nakuyenza kwangoku lonto kuba ngo November kuza kuqala ixesha lemvula.

Kuko apa into endivuyisa kakulu. Kuku- bulela kwamadoda alapa, ebulela ukulondo- lozwa kwawo ngu Tixo nokuwucumisa kwake umsebenzi, nokuba kungekazange kubeko ngozi inkulu ibahleleyo. Nati esifika mva asikuko nokuba siyabulela. Size kufika kungeko wenani letu ongasekoyo, nase mpahleni incinane into eyenzakeleyo. Lento ayivelanga ngakwazi nabugcisa buka bani, iveliswe bububele nogcino luka Tixo ote wa- salusa imihla ngemihla.

Andingi ndingavusa amatemba angeyiyo nto ebantwini. Imini ezizayo zingaba ziseza kuvelisa usizi,zisibonise okusisiteleyo. Kodwa ndiya kolwa ukuba siyi fumene into ekade ifunwa ngama Kristu anqwenela ukuhambisa ilizwi pakati e-Africa. Ungati siyifumene indawo enokumiwa kusetyenzwe kuyo ngapandle kokuba kutshabalale abantu. Ukuba asiko kuyo ungati sikufupi. Xa ingenasifo le abantu bomana ukusuka kuyo banabele

kumacala ngamacala. Abamhlope abakabi nakuya kwi Shire ngoku. Mhlaumbi aba- ntsundu bangaba nokuya nokuba ngaba size nabo nokuba sisitandatu esifumenene naso kwa Ramokukan, esize kufuna imfundo e-Livingstonia.

Ndiyatemba ukuba lamahlelo mabini ere- mente—I-Free Church ne United Presbyter­ian abe kusoloko ehlangene lonke elixesha, aya kuhlala ebambene ngezandla ; nokuba abatumela u-Dr. Laws baya kuncedisa nga- wo onke amandla abo kulomsebenzi. I-Free Church iyitabatele pezu kwayo ingozi yoku- wuqala lomsebenzi, yabonisa ukuba unokwe- nziwa noko abanye baye betandabuza. Uku- ze uqine kufuneka ehlangene omabini lama­hlelo. Egameni lika Tixo nangenxa ka Kristu masikuqinise ukuyibamba i-Africa, singapulukani nesesikufumene. Kuya kuba lihlazo kube lusizi ukuba kumsebenzi onje ngalo asinakuwusebenza kunye.

ngu Livingstone, noko ingaba yinto elula ukubuya bahlangane. Yena akavani nokuba abafundisi babe ngabarwebi nokoke kuya kufuneka iqaliwe kona intengo. Ikoton neswekile engalinywayo emantla e-Shire ingalanela lonke ihlabati. Abantsundu kona bayavuma ukusebenza, angati umntu ebakutaza besukele pezulu. Owake umteto bebewutobela ngovuyo, bemvuma ukuba ungumpati kuba Engumlungu. Ama Portuguese wona ukohlwe nokuba angatinina ukuteta ngawo. Akufika ekaya uya kuyihlakaza into ayiyo. Imali abayibizayo ngempahla zabafundisi ezidlula kona yeyokubandezela. Kunjalonje enza indle­la ezininzi zokucapukisa. Akakukatalele ukuqubela pambili. Ukuba ke ayapazamisa kuya kufuneka kuko enye indlela ekungahanjwa ngayo enyusa i-Raguma.

Ngexesha lokunyuka komkombe wokugqibela wa- yefuna abantsundu abaliwaka, wabamisela usuku abaya kufika ngalo kanti okwenene bayakubako bonke. Beza bengabuzanga nokuba baya kufumana ntonina, bazitwala kakuhle impahla, zaya kufika kungeko nto ilahlekileyo neyenzakeleyo. Ukudla babezifunela ngokwabo, bate bakugoduka wabanika iyardi ezintandatu zekaliko emnye, wabanelisa lomvuzo. Oko waehlangabeze u-Dr. Stewart wabuya namadoda 500 atwala impahla wawavuza ngeyard ezine aneliswa. Igama lo Mlungu liya tandwa, ke abantsundu bayavuma ukuyenza nokuba yintonina abayitunywayo. Um-Africa xa angekancoliswa ngabamhlope ungamenza nokuba yintonina.

Icibi le Nyassa linzulu. Emantla alo mayela ne- mpumalanga kuko intaba ezingapezu kwemayile ezili- kulu ngobude, kube ukupakama kukwinyawo ezi 10,000. Oko waehamba kwelo cibi kwake kwafika uqwitela olwamenza ukuba afune indawo zokusitela. Kanjalo elocibi lizele zintlanzi nentaka ezinkulu; ziko nebokwe negusha ; zizakubako nenkabi. Ama Arab akala ngokuti size kuwapazamisa emsebenzini wawo, wokutenga amakoboka. Anyanisile ukutsho ; kodwa eyona nto sikangele kuyo tina kukuba kuvuleke i-Zambesi, Yakwenzeka lonto ama Portuguese aya kubehle ayifumane indawo yawo. Elolizwe likulungele ukumiwa ngomhlope njenge Kapa. Ubutyebi obukwelozwe abutetwa, into eswelekileyo ngamadoda akuteleyo akuqondayo ukubusebenza.

Okunye wake walamla Amakololo nabantsundu abapantsi kwama Portuguese. Kubafundisi abenyukayo akukazanga kubeko nokuncinane ukungevani Ulindele ukuba izinto ezizayo zisaya kugqitisela. Ukuba akuko mntu wumbi uwufaneleyo umsebenzi onokufumaneka yena usavuma ukubuye aye.

U-Young lowo uxela nokuba intle impilo yelozwe, nokuba imikombe ingenziwa ngohlobo lokuza ibe nokuyinyusa imilambo, kanjalo zizonke inkuni. Uyavumelana nabati ngekumiswa ucingo oluya kucanda i-Africa. I-Nyassa ayikude ne Tanganyika. Lungati ke ucingo ukusuka e-Tanganyika luye kufika lula e-Yipete. Inyamakazi zelozwe asikuko nokuba zininzi. Abantsundu bazibamba ngokuzimbela imingxuma. Imipu abanayo yeyamatye yodwa. Indle­la yokufunwa kwamakoboka akutandeki nokuba umntu ayixele. Ati ama Arab aye kuwuvalela umzi ababambe bonke abafazi namadoda nabantwana, aze ababulale bonke asebengamaxego. Yena kade ebona amawaka amatambo abantu afumane alala.

Abantsundu bakolise ukunxiba imfele nekoton aba- yifumana kuma Arab. Ezona ngubo bazitandayo zabazifumana kuma Ngesi. Emazantsi e-Shire aba ntu baku 30,000 ne 40,000. Bakuqonda ukuba ufikile Umlungu liya kukauleza ukwanda elonani. Umgama wokusuka ecibini uze elwandle ukwimayile ezi 450. Isitintelo sisezinxanxasini kupela; uti umntu akuzidlula ahambe kakuhle. Ngokumalunga ne-

INTETO KA MR. YOUNG.

Lo Young unteto siyinikayo ngulowa waye nyuke namadoda okuqala aya kumisa i-Livingstonia wabe- kwa entloko yawo. Waeye kona emiselwe iminyaka emibini ukuze yakupela abuye aputume umsebenzi wake kakade wase mkosini we Nkosazana. Kekaloku lipelile eloxesha waelinikiwe. Ute ngoko kwakufika u-Dr. Stewart e-Nyassa waselenduluka yena esinga pesheya kolwandle. Uze kudlula e-Bayi nase Kapa, eza naye amadodana antsundu abuyiswa kukungapili kakuhle pakati e-Africa. Ute xa ase Kapa wacelwa ngamadoda atile akona angabarwebi ukuba awabalisele ngentlalo yalapo avela kona. Ipepa lase Kapa elibalisa lonto liti:—

U-Lieutenant Young usuke wati ubengazilungisele- le kuteta noko ke uya kwenza amazwana ambalwa. Kuyamvuyisa ukuba nokuti babe nempumelelo kuzo zonke izinto abazilingileyo ; yonke into isuke yadluli- sela nase kulindeleni kwabo. Amadoda ayetunyiwe kungatiwa aseleyimile I-Nyassa. Ayatandwa kona. Azizihlobo kubo bonke abake bahlangana nawo. Abantu abakucasileyo ukuya kwa Mangesi ngama Portuguese. Kuyafuneka ukuba ake alungiswe pambi kokuba kubeko into enokulungiswa. I-Zambesi ibifanele ukukululeka kubo bonke. Elolizwe aliwancedi nto ama Portuguese, ebefanele ukuliyeka. Se- leneminyaka emakulu matatu eko kwelozwe, noko endaweni yokunyusa abantsundu kukona abahlisela ezantsi.

Ngokumalunga nabafundisi abaya e-Nyassa noko kwakutiwe maze bangatabati intonga balwele ama- koboka, bawancedile kakulu. Ngemini zapambili amakoboka ebedlula emazantsi ecibi le Nyassa ebeba 10,000 ngomnyaka; kodwa kulonmyaka udluleyo amashumi matatu anesibozo kupela ekwaziwayo ukuba adlule kona. Kuyabonakala ke ngoko ukuba i-Livingstonia iselisindise amawaka entsizana enge- zise bukobokeni. Ngokungapezulu bate abantu akufika ama Ngesi beza kuma emacaleni ecibi, kuti kwakubuzwa ukuba kunganina lento beza kulondawo bati, “Kungokuba umlungu efikile, asoyiki nto.’’ Ubuhle belozwe akanakubulinganisela. I-Nyassa noko kutiwa licibi bekufanela ukutiwa lulwandle. Amapenyana abantsundu akanakuyi nqamla, kupela ukumana ehamba ngonxweme. Ngoku abantu abase ngangoko babengako ngemini zokufunyanwa kwalo

 ISIGIDIMI SAMAXOSA, FEBRUARY 1, 1877 3